Api Pecah Gedung

Peristiwa Api Pecah Gedung () merupakan sebuah kebakaran yang berlaku pada zaman pemerintahan Sultan Zainal Abidin III (1299 H/1881 M – 1337 H/1918 M) pada pertengahan bulan Ogos 1883 M bersamaan bulan Syawal 1300 H di Kuala Terengganu. Kebakaran ini yang merupakan terbesar dalam sejarah Terengganu telah memusnahkan sebanyak 1,600 buah rumah. Nama "Api Pecah Gedung" diambil sempena banyaknya gedung simpanan ubat bedil yang musnah terbakar. Kebakaran ini turut memusnahkan istana kesultanan Terengganu ketika itu iaitu Istana Hijau.

Tindak balas 
Khabar kebakaran ini telah disampaikan oleh seorang nakhoda Melayu pada hari Rabu, 29 Ogos 1883 serta disahkan oleh Kapten Hide yang dimaklumkan akan kebakaran tersebut ketika kapal beliau dikunjungi seorang nelayan di luar persisiran laut di timur Terengganu semasa salah sebuah pelayaran beliau.

Kerajaan Siam telah memberi bantuan berupa wang sebanyak 30 kati (bersamaan 1,440 dolar) melalui Konsulat Siam iaitu Kapitan  (陳金鐘; 16 Oktober 1829 – 27 Februari 1892). Gabenor Singapura pula bersetuju memberi sumbangan sebanyak 2,000 dolar kepada mangsa kebakaran setelah menerima sepucuk surat daripada baginda sultan Terengganu yang menerangkan keadaan serta kerugian akibat kebakaran tersebut. Baginda Sultan Zainal Abidin III telah memberi bantuan berupa wang dan pakaian kepada pembesar dan kerabat DiRaja.

Rujukan

Buku 
 

Kebakaran 1883
Kebakaran di Terengganu
1883 di Terengganu